CELEX: 62012TN0117
Language: et
Date: 2012-03-14 00:00:00
Title: Kohtuasi T-117/12: 14. märtsil 2012 esitatud hagi — ANKO versus komisjon

12.5.2012   
            
            
               ET
            
            
               Euroopa Liidu Teataja
            
            
               C 138/18
            
         14. märtsil 2012 esitatud hagi — ANKO versus komisjon
   (Kohtuasi T-117/12)
   2012/C 138/35
   Kohtumenetluse keel: kreeka
   
      Pooled
   
   
      Hageja: ANKO Anonimos Etairia Antiprosopeion, Emporiou kai Viomichanias (Ateena, Kreeka) (esindaja: advokaat B. Christianos)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et Euroopa Komisjoni poolt maksete peatamine seoses summadega, mis ta võlgnes hagejale projektide PERFORM ja OASIS alusel, on tema lepinguliste kohustuse rikkumine;
            
         
               —
            
            
               kohustada komisjoni maksma hagejale projekti PERFORM alusel summa 637 117,17 eurot, millele lisandub põhilepingu II lisa punkti II.5 alapunktis 5 ette nähtud intress, alates käesoleva hagiavalduse kättetoimetamise kuupäevast;
            
         
               —
            
            
               kohustada komisjoni tuvastama, et hageja ei ole kohustatud tagasi maksma summat 56 390,00 eurot, mille komisjon maksis hagejale projekti OASIS alusel; ja
            
         
               —
            
            
               mõista komisjonilt välja hageja kohtukulud.
            
         
      Väited ja peamised argumendid
   
   Käesoleva hagiavalduse puudutab komisjoni vastutust, mis tuleneb ELTL artikli 272 alusel: a) lepingust nr 215952, projekti „A soPhisticatEd multi-paRametric system FOR the continuous effective assessment and Monitoring of motor status in Parkinson’s disease and other neurodegenerative diseases (PERFORM)” täitmise kohta, ja b) lepingust nr 215754 projekti „Open architecture for Accessible Services Integration and Standardisation (OASIS)” täitmise kohta.
   Täpsemalt, hageja väidab, et kuigi ta täitis täielikult ja nõuetekohaselt oma lepingulised kohustused, peatas komisjon hagejale maksete tegemise, kuigi tal ei olnud selleks õigust ning kuigi ta rikkus eespool nimetatud lepinguid ja heausklikkuse põhimõtet. Seetõttu leiab hageja esiteks, et komisjoni tuleb kohustada talle projekti PERFORM eest maksma 637 117,17 eurot, millele lisandub põhilepingu II lisa punkti II.5 alapunktis 5 intress, ja teiseks, et tuleb tuvastada, et hageja ei ole kohustatud tagasi maksma summat 56 390,00 eurot, mis talle maksti projekti OASIS alusel.